|  |  |
| --- | --- |
| **Βυζάντιο ονομάζεται το χριστιανικό κράτος της ελληνορωμαϊκής Ανατολής που αναδύθηκε μέσα από τους κόλπους του Ρωμαϊκού Κράτους.** Οι όροι Βυζάντιο και Βυζαντινοί είναι μεταγενέστεροι. Οι κάτοικοι της Βυζαντινής Αυτοκρατορίας αυτοπροσδιορίζονταν με ονομασίες που δηλώνουν τη ρωμαϊκή προέλευση του κράτους (Ρωμαίοι / Ρωμηοί, Ρωμανία, Πολιτεία / Κράτος Ρωμαίων).Οι σημαντικότεροι σταθμοί στην πορεία της μεταμόρφωσης του Ρωμαϊκού σε Βυζαντινό Κράτος είναι**η εξίσωση των δικαιωμάτων των Χριστιανών** με τα δικαιώματα των άλλων θρησκευτικών ομάδων και η **ίδρυση της Κωνσταντινούπολης** επί **Κωνσταντίνου Α΄,** η α**νάδειξη του Χριστιανισμού σε κρατική θρησκεία** και η **διαίρεση της αυτοκρατορίας**επί**Θεοδοσίου Α΄**(379395).Στη διάρκεια του 4ου και του 5ου αι. το ανατολικό τμήμα του κράτους απέκρουσε την απειλή των Γερμανών, απέκτησε θρησκευτική ομοιογένεια, εξασφάλισε οικονομική σταθερότητα και παρέμεινε **μεγάλη διεθνής δύναμη** ως τα μέσα του 6ου αι. Αντίθετα, η ίδρυση των γερμανικών | βασιλείων στη **ρωμαϊκή Δύση** επέφερε την **πτώση της** (τέλη 5ου αι.).Μεγάλη δραστηριότητα ανέπτυξε το Βυζάντιο επί **Ιουστινιανού Α΄** (527565). Ο αυτοκράτορας ενίσχυσε την κεντρική εξουσία και επιδίωξε να **ανασυστήσει** τη Ρωμαϊκή Οικουμένη, καταλύοντας τα γερμανικά κράτη, αλλά οι μεγάλες πολεμικές δαπάνες εξάντλησαν το κράτος.Προς τα τέλη του 6ου αι. εκδηλώθηκε στο Βυζάντιο μια πολύπλευρη **κρίση** που οδήγησε σε βαθιές **μεταβολές** και εκτεταμένες **μεταρρυθμίσεις** (7ος αι.). Σημαντική μείωση της βυζαντινής ισχύος επέφεραν και οι **αραβικές κατακτήσεις** στα χρόνια της δυναστείας του Ηρακλείου.Βαθμιαία η φυσιογνωμία του κράτους μεταβλήθηκε: το **Ρωμαϊκό Κράτος**απομακρύνθηκε από τις λατινικές και παγανιστικές του ρίζες και μεταμορφώθηκε σε **χριστιανική αυτοκρατορία της ελληνικής Ανατολής, το Βυζαντινό Κράτος.** |